Descrierea aplicației

Aplicația oferă posibilitatea ca utilizatorii autentificați drept clienți să facă rezervări la diferitele oferte adăugate de proprietarii unor hoteluri,pensiuni sau case de vacanță (admini).

Pentru ambele categorii de utilizatori ai aplicației, există secțiunea de autentificare, respectiv înregistrare în cazul în care nu există un cont creat.

**Ce presupune aplicația în funcție de utilizator?**

ADMIN

Acesta poate adăuga imagini reprezentative pentru proprietatea pe care o deține, prezentând dotările, prețurile corespunzătoare, precum și atracțiile turistice din zonă.

Pe pagina principală a acestuia va fi afișat un tabel ce conține toate rezervarile deja confirmate. De asemenea există o pagină ce conține cererile pentru rezervări. Aici adminul poate să accepte o rezervare, dacă a primit o poză cu confirmarea plății unui avans, sau poate să o refuze daca clientul nu a trimis suma de bani cerută în timp util.

Adminul va avea posibilitatea de a adăuga informații, de a le edita sau șterge.

CLIENT

În partea superioară a paginii se va găsi mereu o bară de search, unde clientul poate cauta cazare în funcție de locația în care dorește să meargă.

Pe pagina principală clientul va avea un tabel cu rezervările făcute până atunci. O rezervare poate fi anulată. Dacă clientul a plătit avansul, acesta poate încărca în tabel o poză cu confirmarea. Odată încărcată, clientul nu va mai putea anula rezervarea făcută. De asemenea, tot aici poate vedea dacă adminul i-a confirmat rezervarea.

Clientul poate acorda o notă de la 1 la 10 pentru hotelul, pensiunea sau casa de vacanță la care a mai fost.